જ્યારે ભારુલતાને પુછવામાં આવ્યું કે આ પ્રવાસમાં સૌથી મુશ્કેલ બાબત કઈ હતી? આના જવાબમાં તેમણે કહ્યું કે, પડકારો તો ઘણાં બધા હતા, પરંતુ મારા બાળકોથી અલગ થવાનું દુ:ખ સૌથી વધારે હતુ. મારી ગેરહાજરીમાં મારા પરિવારે પોતાની લાઈફસ્ટાઈલ બદલવી પડી. મારા બાળકો જાતે ઉઠતા હતા. મારા પતિ જે સર્જન છે, તેમણે બાળકો અને ઘરનું ધ્યાન રાખવા માટે વધારાનો સમય ફાળવવો પડતો હતો. પરંતુ તેમણે મને હંમેશા હિંમત આપી અને કહ્યું કે, તું ડ્રાઈવ કરવા માટે બની છે, તો પોતાના જીવનમાં બેકસીટ પર ન જઈ શકે.